บลจ.บัวหลวงขายกองทุน6เดือนจ่าย2.50%
บลจ.บัวหลวง เดินหน้าขายกองทุนตราสารหนี้ลงทุนได้ทั้งในและต่างประเทศ อายุ 6 เดือน จ่ายผลตอบแทนประมาณ 2.50% ต่อปี
23 มี.ค. 2554

บลจ.บัวหลวง เดินหน้าขายกองทุนตราสารหนี้ลงทุนได้ทั้งในและต่างประเทศ อายุ 6 เดือน จ่ายผลตอบแทนประมาณ 2.50% ต่อปี
รายงานข่าวจากบริษัทหลักทรัพย์จัดการกองทุนรวม (บลจ.) บัวหลวง เปิดเผยว่า บริษัทจะเปิดขายกองทุนรวมบัวหลวงตราสาราหนี้ชนิดระบุวันครบกำหนด 2/11 (B-Fixterm 2/11)  ลงทุนตราสารหนี้ทั้งในและต่างประเทศ ระยะเวลาลงทุนประมาณ 6 เดือน  เสนอขายครั้งเดียววันที่ 23-29 มี.ค.2554 ลงทุนขั้นต่ำ 10,000 บาท คาดผลตอบแทนประมาณ 2.50% ต่อปี 
สำหรับตราสารหนี้ที่จะเข้าลงทุน ได้แก่ พันธบัตรธนาคารแห่งประเทศไทย 25% ของมูลค่าสินทรัพย์สุทธิของกองทุน  เงินฝากและตราสารหนี้ในประเทศ เช่น ธนาคารธนชาต ธนาคารสแตนดาร์ดชาร์เตอร์ด (ไทย)และธนาคารดอยซ์แบงกฺ กรุงเทพ สัดส่วน 50% ของมูลค่าสินทรัพย์สุทธิและลงทุนในเงินฝาก ตราสารหนี้ต่างประเทศ เช่น ธนาคารบาร์เคลย์ ซึ่งได้รับอันดับเครดิต A+ จากเอสแอนด์พี ธนาคารอาบูดาบี คอมเมอร์เชียล (ADCB เครดิต A- จากเอสแอนด์พี ในสัดส่วน 24% ของมูลค่าสินทรัพย์สุทธิ